31. 12. 88 De Europæiske Fællesskabers Tidende Nr. C 337/5 
Udtalelse om forslaget til Rådets direktiv om ændring af direktiv 74/329/EØF om indbyrdes 
tilnærmelse af medlemsstaternes lovgivninger om emulgatorer, stabilisatorer, fortyknings- og 
geleringsmidler, der må anvendes i levnedsmidler 
(88/C 337/02) 
Rådet for De europæiske Fællesskaber besluttede den 1. juli 1988 under henvisning til EØF-
traktatens artikel 100 A at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til ØSU's sektion for miljø-, sundheds- og forbruger­
spørgsmål, som udpegede Alma Williams til ordfører og Frederico Riera-Marsa og Michel 
Sahl til medordførere. Sektionen vedtog sin udtalelse den 4. oktober 1988. 
Det økonomiske og sociale Udvalg vedtog på sin 259. plenarforsamling, enstemmigt den 
27. oktober 1988 følgende udtalelse. 
1. Generelle bemærkninger 
Alle de emulgatorer og stabilisatorer, som omfattes af 
det foreliggende forslag, findes i øjeblikket i bilag II til 
direktiv 74/329/EØF. Det betyder, at medlemsstaterne 
kan tillade brugen deraf, men ikke behøver at gøre det. 
Kun nogle af medlemsstaterne tillader brug af alle disse 
stoffer på nuværende tidspunkt. Disse forskelle skyldes 
forhold fra før EF's oprettelse. De går også tilbage til 
tiden før mange af de sikkerhedstests, som nu gennem­
føres. 
På baggrund af resultaterne af sikkerhedstestene fra en 
årelang periode foreslår Kommissionen at overføre disse 
produkter til bilag I og at tillade dem generelt i hele 
EF. Dette blev foreslået allerede i 1984 og generelt 
godkendt af Det økonomiske og sociale Udvalg og 
Europa-Parlamentet. Imidlertid er Rådet veget udenom, 
og dette nye forslag er derfor blevet nødvendigt. Det 
tager også hensyn til de sikkerhedstests, som er udført 
siden 1984. 
ØSU støtter Kommissionens forslag om at overføre de 
berørte stoffer fra bilag II (midlertidig liste) til bilag I 
(permanent liste), således at bilag II udgår; iværksættel-
sesdatoen foreslås sat til 1. januar 1989. 
ØSU bemærker imidlertid, at Kommissionen i rette tid 
vil fremsætte et mere omfattende forslag om vilkårene 
for brug af disse og andre stoffer, og at dette vil være 
af betydning for gennemførelsen af det indre marked 
ved udgangen af 1992. 
2. Traganth — E413 
2.1. Traganth stammer fra en busk, som vokser i 
Iran og Tyrkiet. Stoffet er overmåde modstandsdygtigt 
mod syre og bruges i salatdressing og majonæse. Det 
giver desuden en meget tyk pasta, og er derfor nyttigt 
til melvarer. 2.2. Både Det fælles Ekspertudvalg om tilsætnings­
stoffer til fødevarer under Verdenssundhedsorganisa­
tionen (WHO) og under De forenede Nationers Lev­
nedsmiddel- og Landbrugsorganisation (FAO)(JECFA) 
og Den videnskabelige Komité for levnedsmidler (SCF) 
har evalueret stoffet og har opgivet en ikke-specificeret 
(dvs. ubegrænset) acceptabel daglig indtagelse (ADI). 
2.3. ØSU har godkendt Kommissionens nu forelagte 
forslag. 
3. Karayagummi — E416 
3.1. Karayagummi stammer fra en plante, som 
hovedsagelig vokser i Indien. Stoffet bruges især som 
fortykningsmiddel i lægemidler, men finder også spe­
cialanvendelse i en række fødevarer. 
3.2. SCF opgav for nylig en ADI på 0-12,5 mg/kg 
legemsvægt, mens JECFA opgav en ikke-specificeret 
ADI. Årsagen til denne forskel ligger i, at JECFA var i 
stand til at medtage nogle nys gennemførte indiske 
sikkerhedsundersøgelser i sin bedømmelse. 
3.3. ØSU fastholder sit tidligere fremsatte syns­
punkt (*) og godkender Kommissionens forslag, dvs. at 
der efter yderligere forskning i SCF kan gives en mere 
omfattende tilladelse til dette stof, og at det kan overfø­
res fra bilag II til bilag I. 
4. Polysorbater — E432 til E436 
4.1. Der er her tale om en gruppe af estere, som er 
lavet af polyoxyetylen og fedtsyrer. Det er yderst effekti­
ve emulgatorer til olie i vand. De nøjagtige egenskaber 
(!) EFT nr. C 248 af 17. 9. 1984, s. 28 og 29. 
Nr. C 337/6 De Europæiske Fællesskabers Tidende 31. 12. 88 
afhænger af fedtsyreandelen, hvilket gør det muligt at 
afpasse de lipofile egenskaber nøje efter det levnedsmid­
delprodukt, som fremstilles. 
4.2. JECFA har vurderet polysorbater til 0-25 mg/ 
kg legemsvægt og SCF til 10 mg/kg legemsvægt. 
4.3. Det økonomiske og sociale Udvalg fastholder 
sin tidligere fremsatte udtalelse og godkender Kommis­
sionens forslag, dvs. at det bemærkes, at SCF opfatter 
disse stoffer som egnede til optagelse i bilag I. 5. Termisk oxideret sojaolie 
5.1. E479, som består af mono- og diglycerider af 
fedtsyrer reageret med sojaolie. Dette produkt bruges 
hovedsagelig for at forhindre margarine i at sprøjte ved 
stegning. 
5.2. SCF har opgivet en ADI på 0-25 mg/kg legem­
svægt. JECFA er indtil dato ikke blevet bedt om en 
vurdering. 
Også angående dette stof kan ØSU støtte Kommissio­
nens forslag. 
Bryssel, den 27. oktober 1988. 
Alberto MASPRONE 
Formand for 
Det økonomiske og sociale Udvalg